o
Tulossa tänään: Iloa arkeen
Työttömyyden aikana Jumala auttoi meitä pääsemään eroon veloistamme,
lapset saivat käydä koulua, pystyimme lyhentämään asuntolainaa,
ja ruokaa oli aina pöydässä. Jumala piti huolen meistä.
Tervetuloa mukaan Iloa arkeen -ohjelman pariin!
Eilen puhuimme uskosta.
Puhuimme siitä, miten voi todella elää uskosta.
Joskus ihmiset pettyvät, kun heidän rukouksiinsa ei vastata heti.
He alkavat epäillä uskoaan.
Hyvä ystävämme pastori Mark Hankins Louisianasta liittyy seuraamme.
Puhumme ensin siitä, mitä usko on Jumalan mielestä ja mitä se ei ole.
Mark, kiitos että liityit seuraamme. - Mukava olla täällä.
Meillä on varmasti uusia katsojia tänään, joten kerrataanpa hieman.
Monet uskovat pelastukseen, mutta -
he eivät vie uskoaan seuraavalle tasolle eivätkä elä uskosta.
Raamatussa sanotaan 4 kertaa: "Uskosta vanhurskas saa elää."
Smith Wigglesworth sanoo, että se on Jumalan suunnitelma.
Jumala ei tekisi sellaista suunnitelmaa, joka ei vaadi uskoa.
Raamatun mukaan "Jumalan van- hurskaus ilmestyy uskosta uskoon."
Et siis voi päättää taivaltasi samalla uskon määrällä, -
kuin millä aloitit. Uskon pitää kasvaa.
Koska Jumala on määrännyt: "Uskosta vanhurskas saa elää", -
niin silloin usko on se mikä on Jumalalle mieleen.
Kerropa vielä mitä usko on? - Siteeraan Hepr. 11:6:
"Ilman uskoa ei kuitenkaan kukaan ole Jumalan mielen mukainen."
"Sen, joka astuu Jumalan eteen, täytyy uskoa, että Jumala on -
olemassa ja että hän kerran palkitsee ne, jotka etsivät häntä."
Hepr. 11:1: "Usko on sen todellisuutta, mitä toivotaan, -
sen näkemistä, mitä ei nähdä."
Pidän tuosta kohdasta ja pidän tärkeänä tätä:
Usko on todellisuutta NYT, ei huomenna, vaan juuri nyt.
Meidän tulee uskoa, että Hän on nyt, ei tulevaisuudessa -
tai menneessä. Juuri nyt uskon, että Jumala on olemassa.
Vanhassa testamentissa Jumalan nimi on Jahve, 'Minä olen se joka olen'.
Ei siis 'Olin' tai 'tulen olemaan'. Juuri nyt, preesensissä.
Yksinkertaisin määritelmä uskolle on toiminta. Jumala on nyt.
Hän on Jehova-Jireh, kaitsijamme, paimenemme, vapahtajamme.
Mitä tekisit, jos uskoisit Herran olevan kanssasi juuri nyt, -
sisälläsi, tehden työtään? Se on uskon yksinkertaisin määritelmä.
Kunhan vain uskoo siihen, että Jumala tekee työtään juuri nyt.
Vaikka sitä ei pysty näkemään tai tuntemaan, kunhan vain uskot.
Kun läpimurto tapahtuu, se on tulos Jumalan pidempiaikaisesta työstä.
Kunhan vain pidämme uskomme aktivoituna, emmekä ailahtele:
Tänään uskon, nyt epäilen, nyt uskon, nyt pelkään, -
nyt uskon Jumalan tekevän niin, nyt en tiedä tekeekö Hän niin.
Silloin elämässämme tapahtuu ihmeellisiä asioita.
Usko saa aikaan iloa. Muistan, kun kerroit äidistäsi.
Hän nolostutti sinua ennen kuin tajusit mitä hän teki.
No, se oli aika yksinkertaista. Psalmeissa sanotaan (Ps. 5:11):
"Iloitkoot kaikki, jotka sinuun turvaavat."
Ihmiset usein luulevat uskovansa, mutta surullista uskoa ei ole.
He mutisevat synkkinä: "Yritän uskoa Jumalaan."
Jos luotat ja uskot Jumalaan, tulet iloitsemaan.
"Häneen te uskotte...ja te riemuitsette sanoin kuvaamattoman,
kirkastuneen ilon vallassa." (1. Piet. 1:8)
Meillä kotona oli paljon ongelmia.
Äitini kärsi 2 vuotta masennuksesta.
Isällänikin oli vaikeuksia. He toimivat pastoreina.
Pienenä kuulin heidän ylistävän Jumalaa kirkossa.
Äitini nosti kätensä ylös ja huusi: "Halleluja, halleluja, halleluja!"
Sitten hän juoksi ympäri kirkkoa! Ihmettelin sitä kovasti pienenä.
Äiti juoksi ympäriinsä ja iloitsi, huusi ja ylisti.
Eräs mies kirkossa nimeltään Sydney Smith, riemastui niin, -
että polki jalallaan kirkon puulattiaa.
Sisar Houston, jota pidin tosi rikkaana, hän ajoi Cadillacia, -
hän tuli kirkkoon ja alkoi nauraa!
Muistelen sitä, koska Smith Wigglesworth sanoi:
"Usko nauraa mahdottomuuksille."
Joskus uskonsa voi tuoda julki riemuitsemalla.
Kun olin teini-iässä, he ehdottivat että toisin ystäväni kirkkoon.
Epäröin hieman, mutta eräänä sunnuntaina näin ystäväni kirkossa.
Ajattelin: "Voi luoja, älä anna äidin juosta taas ympäri kirkkoa!"
No tottakai äiti rupesi huutamaan halleluja ja juoksi ympäri kirkkoa.
Ystäväni kysyi: "Kuka tuo nainen on?"
"Minulla ei ole aavistustakaan", vastasin nolona.
Äiti juoksi, se mies polki lattiaa, nainen alkoi nauraa...
Uskon olemus on uskomista, puhumista ja toimimista.
Kerroit, että äitisi koki läpimurtoja juoksunsa jälkeen?
Ei vain äiti, vaan koko kirkko, kun he iloitsivat ja ylistivät!
Osoita toimillasi että Jumalan armo on suurempi kuin ongelmasi.
Koko kirkko koki muutoksen, perheemme koki muutoksen.
Ihmiset sanovat uskovansa Jumalaan, -
mutta he eivät tuo sitä julki iloitsemalla.
Surullista uskoa ei ole olemassa.
Paavalikin kehottaa merimiehiä piristymään (Ap. t. 27):
"Luotan Jumalaan ja uskon, että käy niin kuin minulle on sanottu."
Uskon avulla saa aikaan paljon.
Nyt kuulemme Kerwinn Williamsin tarinan.
Hän tunsi aina suurta vastuuta perheensä hyvinvoinnista, -
mutta joutui sitten työttömäksi melkein 2 vuodeksi.
Se pani hänen uskonsa koetukselle.
He kokivat Jumalan käden ohjauksen ihmeellisellä tavalla.
Tässä hänen tarinansa.
Kun mies joutuu työttömäksi, hän ei enää tunne itseään mieheksi.
Pitäisi olla perheen huoltaja ja ja hoitaa kaikki asiat.
Vaimoni oli kotona 15 vuotta ennen kuin menetin työpaikkani.
Nyt hänen on pitänyt käydä töissä 2 vuoden ajan.
Ei siinä mitään vikaa ole, mutta olen pettynyt itseeni.
En kyennyt elättämään perhettäni, niin että hän voisi olla kotona.
Se teki kipeää. Tunsin epäonnistuneeni.
Jos et pidä varaasi, se syö sinut elävältä.
Kerwinn Williams antoi sydämensä Herralle -
vain 4 kuukautta ennen työpaikkansa menettämistä.
Viiden vuoden aikana hän oli työtön kolmeen eri otteeseen.
Pisin jakso kesti 17 kuukautta, ja se koetteli hänen uskoaan.
Hain paikkoja joihin olin ylikoulutettu.
En saanut jalkaani oven väliin.
Hain paikkoihin, jotka olivat kuin tehtyjä minulle.
Silti minuun ei otettu yhteyttä.
Sitä oppii olemaan nöyrä. Nöyryys kasvattaa uskoa.
Tänä aikana tutustuin erittäin fiksuihin ihmisiin.
He saivat minut ymmärtämään, että minun tulee syventää uskoani.
Keskityin siihen, mikä merkitys Hänellä on elämässäni, -
ja lakkasin ajattelemasta jatkuvasti itseäni.
Jos keskittyy vain itseensä, ei voi saada sitä, -
mitä Jumalalla on annettavaa.
Vietin aikaa Jumalan ja Hänen sanansa parissa joka päivä.
Ei ollut enää kyse siitä, että minun täytyy lukea raamattua, -
vaan tarvitsin sitä, janosin sitä.
Halusin sitä sisälleni, tarvitsin päivittäisen annoksen.
Halusin oppia tuntemaan Hänet niin hyvin, -
että Hän voisi kertoa minulle mitä minun pitää ja ei pidä tehdä.
Näinä koettelevina aikoina Kerwinn oppi luottamaan Jumalaan.
Uskosi kasvaa, kun siitä puhuu ääneen.
Kävelin ympäri taloani ja puhuin uskostani.
Puhuin siitä itsekseni, mutta se tuli Jumalalta.
Vahvistin itseäni Jumalassa ja samalla rakensin elämääni.
Itsetuntoni parani, mikä on tarpeen 17 kuukauden työttömyyden jälkeen.
Pitää pystyä innostumaan työtilaisuudesta, -
eikä sanoa: "Tarvitsen työpaikan, otan mitä vaan."
Kerwinn luki raamattua ja rukoili. Hän maksoi veronsa, -
käytti eläkesäästöjä velkoihin, ja teki hanttihommia.
Silti heidän taloudellinen tilanteensa oli ällistyttävän hyvä.
Työttömyyden aikana Jumala auttoi meitä pääsemään eroon veloistamme,
lapset saivat käydä koulua, pystyimme lyhentämään asuntolainaa,
ja ruokaa oli aina pöydässä. Jumala piti huolen meistä.
Nykyään Kerwinn tuntee itsensä siunatuksi.
Hän sai tilaisuuden perustaa oman yrityksen.
Nyt seison harjanteella yritykseni suhteen.
Jumala voi avata minulle ovia, enkä tiedä, mihin ne johtavat.
Jännittävää onkin seurata, mitä Hän aikoo tehdä!
Tuntuu, kuin Hän johdattelisi minua, ja se on hyvä tunne.
Ihmeellinen tarina, eikö vain?
Työttömänä niin pitkään, ja silti hän pääsi irti veloistaan -
ja perusti oman yrityksen. Mikä osoitus uskosta!
Hän oppi tuomaan uskonsa julki. Jeesus sanoi: "Uskokaa Jumalaan."
"Jos joku sanoo tälle vuorelle..." Sama juttu kohdassa 2. Kor. 4:13:
"Meillä on sama uskon Henki-- Niin mekin puhumme, koska uskomme."
Usein ihmiset uskovat, mutta eivät puhu.
Kerwinn kertoi kävelleensä ympäri taloa, puhuen Jumalan sanaa.
Kun puhut uskosta, tuot sen julki. Uskoon kuuluu muutakin, -
mutta usko ei toimi ellei siitä puhu.
Mark, miten tulkitset "uskon jalon kilpailun"?
Ilmeisesti hyvä kilpailu on sellainen, jonka voittaa.
Lisäksi kilpailuun sisältyy jonkinlainen palkinto.
Vaikein uskon kilpailu on usein se, että pyrkii olemaan kilpailematta.
Ihmiset luulevat käyvänsä uskon jaloa kilpailua, mutta he ovat -
huolissaan, masentuneita ja surullisia.
Ensinnäkään ei ole olemassa epätietoista uskoa.
Usko syntyy Jumalan tahdon tiedostamisesta.
"Usko syntyy kuulemisesta, mutta kuulemisen synnyttää -
Kristuksen sana." Jos haluat käydä uskon jaloa kilpailua, -
sinun tulee tietää jotain, ja sinut tulee saada vakuuttuneeksi jostain.
Job sanoi: "Minä tiedän, että lunastajani elää."
Tunne ei riitä, pitää tietää.
Kyseessä ei ole kuka tahansa lunastaja, vaan Jobin lunastaja.
Raamatun mukaan Job nauroi ahdingostaan huolimatta.
Uskon kilpailu voi siis olla hauskaa, voi nauraa ongelmille -
ja haasteille, tosin jotkut voivat pitää sinua vähän hassuna.
Vähän niin kuin äitisi!
Jumala saa meidät nauramaan eriskummallisina aikoina.
Raamatussa sanotaan: "Iloitkaa, sillä Herra on teidän voimanne", -
ja "Iloinen sydän kaunistaa kasvot"
Uskoon tulee siis liittyä iloa.
Tärkeintä on ymmärtää, ettei tarvitse kilpailla.
Jumala sanoi: "Minä taistelen puolestasi."
Kun uskot ja puhut siitä ja iloitset, -
näkymätön Jumala tekee työtään.
Ilon voi myös 'kytkeä päälle', iloista oloa ei tarvitse odotella.
Eräs johtajistamme on nainen, joka on työskennellyt meillä vuosia.
Olen tuntenut hänet n. 25 vuotta. Kauan sitten hän oli hyvin pelokas.
Hän kärsi myös masennuksesta.
Eräänä päivänä hän oli autossa ystävänsä kanssa.
Syvältä hänen sisältään nousi pakottava tarve -
avata ikkuna ja huutaa: "Ylistetty olkoon Herra!"
Normaalisti hän ei ikinä tekisi sellaista, hän oli arka ihminen.
Mutta uskon voimasta, aivan kuin Jumalan käskystä, -
hän avasi ikkunan ja alkoi huutaa: "Ylistetty olkoon Herra!"
Samalla hän tunsi masennuksen kaikkoavan, -
eikä hän ole sen jälkeen kärsinyt siitä.
Hän korotti äänensä, ja Ps. 8:2 mukaan:
"--huudot todistavat sinun voimas- tasi. Ne vaientavat vihamiehen."
Niin usein olemme hiljaa, kun meidän pitäisi korottaa äänemme.
Ei pidä olla liian vaatimaton.
"Voimme turvallisin mielin sanoa: Herra on minun auttajani, -
siksi en pelkää. Mitä voisi ihminen minulle tehdä?"
Smith Wigglesworth on sanonut:
"Ei epäillä voi, jos äänesi soi."
Raamatussa puhutaan paljon huutamisesta.
Me kaikki osaamme huutaa, joskus vain väärällä tavalla!
"Vaikea lika lähtee Shoutilla!" (= Huuto, Am. pesuaine)
Korota äänesi ja huuda: "Kristuksen veressä meillä on -
lunastus, rikkomustemme anteeksianto".
Ei ole väliä miltä minusta tuntuu, uskon Jumalan tekevän työtään.
Monet raamatun jakeet mainitsevat huutamisen.
Ihmiset ovat liian hiljaisia. Voit lukita itsesi makuuhuoneeseen, -
ja huutaa: "Uskon Jumalaan!"
Näytä, että Jumala tekee työtään perheesi parissa, raha-asioissasi,
joka tilanteessa. Tuo uskosi julki!
Monet pelkäävät nolaavansa itsensä.
"En aio juosta ympäri kirkkoa tai lukita itseäni makuuhuoneeseen."
Silti me kaikki nolaamme itsemme, mutta negatiivisessa mielessä.
Olen saanut raivareita, jolloin olen huutanut ja hyppinyt.
Se oli hyvin negatiivista. Miksi pidämme sitä hyväksyttävänä?
Kun kyse on jostain positiivisesta, pelkäämme itsemme nolaamista.
Jotkut ihmiset ovat hyvin tietoisia itsestään, jotkut muista ihmisistä.
Jotkut ovat tietoisia pirusta, jotkut eivät mistään.
Mutta jos haluaa olla tietoinen Jumalasta, -
ei voi olla itsetietoinen. Unohda, mitä muut ajattelevat sinusta.
Jeesus sanoi Paavalille (Ap. t. 26) "Minä pelastan sinut oman kansasi -
käsistä ja varjelen sinua, kun lähetän sinut pakanoiden pariin."
Et voi olla vapaa, ennen kuin unohdat, mitä muut ajattelevat.
Uskossa ollessa ei keskity muihin eikä itseensä.
"Se, joka on teissä, on suurempi kuin se, joka on maailmassa."
Olin kerran rukoilemassa ja olin olevinani hyvin hengellinen.
Herra sanoi minulle: "Haluan, että iloitset."
Olin yksin huoneessa ja Herra käski minun iloita!
"En halua iloita, tunnen itseni hyvin hengelliseksi."
Herra vastasi siihen: "Pidän sinusta, kun olet iloinen."
En tiennyt, mitä tehdä.
Hyppelin vähän ympäriinsä, ja tunsin itseni typeräksi.
Jos nolostuttaa, vaikka on yksin, niin on todella itsetietoinen!
Iloitsin ja nauroin, ja julistin 'Herra on paimeneni'.
En esittänyt hengellistä, vaan iloitsin ja ylistin Jumalaa.
Se oli kuin lääkettä. Kun riemuitset, lääkitset itseäsi.
Jos joku kysyy, mikä sinua vaivaa, voit vasta: "Olen lääkekuurilla!"
Yksi asia on varma: Emme naura tarpeeksi.
Katkon jälkeen kuulemme, mikä on suurin este uskolle.
Turvaa Kristukseen.
Älä turvaudu itseesi, rahaan, työhön, koulutukseen, ystäviisi.
Luotan Jumalaan, koska Hän on vastaus.
Joyce Meyerin 4-osainen sarja kertoo, miten tuot uskosi julki, -
ja vapaudut huolista ja epäilystä. Opit luottamaan Jumalaan.
Kun tilaat nämä kaksi kirjaa, saat kaupan päälle -
Mark Hankinsin teoksen: "Uskon olemus".
Ota yhteyttä: www.joycemeyer.org
Isoäitini käski minua syömään lautaseni tyhjäksi, -
koska maailmassa oli nälkää näkeviä lapsia.
Nyt minä ruokin heitä.
Nimeni on Jennifer, ja olen kumppani Joyce Meyerin järjestössä.
Kumppanuus.
Iloa arkeen.
Nyt puhumme siitä, mikä on suurin este uskolle.
Mikä se on? - Viittaan jakeeseen Mark. 11:23:
"Jos joku sanoo tälle vuorelle: 'Nouse paikaltasi ja paiskaudu -
mereen!' se myös tapahtuu, jos hän ei sydämessään epäile -
vaan uskoo, että niin käy kuin hän sanoo." Seuraavassa jakeessa:
"Mitä ikinä te rukouksessa pyydätte, uskokaa, -
että olette sen jo saaneet, ja se on teidän."
Näissä sanoissa on valtava voima!
Sitten jakeessa 25: "Kun seisotte rukoilemassa, antakaa anteeksi -
kaikki mitä teillä on jotakuta vastaan."
"Silloin myös teidän Isänne, joka on taivaissa, -
antaa teille rikkomuksenne anteeksi."
Suurin este uskolle on anteeksiantamattomuus.
Ja silti niin useat ovat vihoissaan tai loukkaantuneita jostakin.
Kaikkialla missä puhun epäsovusta, katkeruudesta, kaunasta, -
ja kysyn sitten, kuinka monen pitäisi antaa jollekin anteeksi, -
vähintään 80% yleisöstä nousee ylös. Kaikkialla maailmassa.
Ei ihme, että niin vähän saadaan aikaan. Piru tekee ylitöitä.
Se heikentää auktoriteettiasi uskovaisena.
Piru tietää mahtavan voimasi, ja yrittää heikentää sitä.
Isä Higginsillä oli tapana sanoa: "Aina kun tunnet itsesi -
kaltoin kohdelluksi, voit olla varma, että piru tekee työtään."
Kun sinua on kohdeltu kaltoin, alat miettimään:
Jos hän ei olisi kohdellut minua niin, jos hän olisi tehnyt näin...
Hän sanoi: "Antakaa anteeksi kaikki mitä teillä on jotakuta vastaan."
Siis ketä tahansa vastaan. Muuten uskominen vaikeutuu.
Tärkeintä uskossa on, kuten jakeessa Gal. 5:6 mainitaan:
"Ainoa tärkeä on rakkautena vaikuttava usko."
Isä Higgins sanoi: "Usko ripeästi, anna anteeksi ripeästi, -"
tee parannus ripeästi! Me kaikki teemme joskus väärin, ja silloin -
pitää uskoa, antaa anteeksi ja tehdä parannus ripeästi.
Anna sen mennä, unohda koko juttu, älä puhu siitä, älä mieti sitä.
Raamatussa sanotaan: "Kun Job oli rukoillut ystäviensä puolesta,
Herra käänsi hänen kohtalonsa."
Puhutaanpa vielä tästä "älä puhu siitä, älä mieti sitä" -jutusta.
Muistan, kun pidin puhetilaisuuksia anteeksiannosta.
Samat ihmiset olivat rukousjonossa kuin aina ennenkin.
He kaikki halusivat vilpittömästi antaa anteeksi jollekin henkilölle.
Rukoilin Jumalaa ja kysyin: "Miksi anteeksianto on niin vaikeaa?"
"Koska he eivät tee, niin kuin käsken."
"He eivät rukoile vihamiestensä puolesta, eivät siunaa heitä."
Sanakirjan mukaan siunaaminen tarkoittaa myös kehumista.
Kiroaminen tarkoittaa pahan puhumista.
Rukoile ja siunaa heitä...mieti mitä sanot heistä.
Ihmisille on todella vaikeaa lakata puhumasta siitä, -
miten heitä on kohdeltu, vaikka he olisivat jo antaneet anteeksi.
Anteeksianto ei ole tunne, se on uskonasia.
Päätät olla ajattelematta sitä tai puhumatta pahaa.
Itse asiassa John Osteen kertoi minulle tämän vuosia sitten.
Hän oli rukoillut: "Herra, olisinpa saanut olla läsnä, kun -"
paransit ihmisiä, haluaisin niin kuulla parannussaarnasi!"
Jeesus vastasi: "Sehän löytyy Matteuksen evankeliumin 5. luvusta"
"Rakastakaa vihamiehiänne ja rukoilkaa vainoojienne puolesta."
Jos rakastaa vihamiehiään, kokee parannuksen nopeasti.
"Ainoa tärkeä on rakkautena vaikuttava usko."
Olin kerran vihoissani eräälle henkilölle.
Menin juttelemaan tutun saarnamiehen kanssa.
Kerroin mitä oli tapahtunut, ja miten minua oli kohdeltu kaltoin.
Hän vastasi: "Hyvä veli Mark, voit hyvinkin piestä haisunäädän, -
mutta et ehkä halua tehdä sitä!"
"Jos piekset haisunäädän, tule lemuamaan haisunäädältä."
Anteeksiannon suhteen pitää päättää olla pieksemättä sitä haisunäätää.
Jumala tekee työtään meissä jokaisessa, -
ja Hän on armollinen meitä kaikkia kohtaan.
Muuten emme edes olisi täällä.
Huomaamme kyllä nopeasti, miten joku on kohdellut meitä, -
mutta emme kiinnitä huomiota siihen, miten me kohtelemme muita.
Mietimme, miten paljon meillä on anteeksiannettavaa, -
mutta emme sitä, kuinka paljon muut antavat meille anteeksi.
Kuinka paljon Jumala antaa meille anteeksi.
Ohjelman lopuksi haluaisin vielä korostaa sitä, -
että usko on ihmeellinen lahja, jonka saamme Jumalalta.
Jos käytämme saamiamme armolahjoja, uskomme kasvaa.
Voimme myös haitata uskomme kasvamista, -
jos kannamme kaunaa ei vain ihmisiä vaan myös asioita kohtaan.
Vihastuin kerran erääseen tavara- taloon: "Älkää menkö sinne!"
Jumala käski minun sulkea suuni.
Viha vaikuttaa samalla tavoin, olitpa vihainen tavaratalolle, -
postilaitokselle, hallitukselle tai jollekin ihmiselle.
Meidän pitää saada viha pois elämästämme, -
ja kulkea rakkauden tietä.
Meidän pitää sanoa mitä haluamme, mitä uskomme Jumalan -
meille sallivan, ei vain mitä itse haluamme, -
ja tuoda uskomme julki eikä olla passiivisia.
Mark, olemme todella kiitollisia, että pääsit mukaan ohjelmaamme.
Tulethan uudestaan? - Se olisi ihanaa.
Uskosi vahvistamiseksi tarjoamme tänään 4-osaista sarjaani:
"Jumalaan uskominen" sekä kirjaani "Sanan julistamisen salainen voima"
Lisäksi saat lahjaksi Mark Hankinsin kirjan "Uskon olemus".
Tämä paketti voi muuttaa elämäsi! Älä ole passiivinen, -
tuo uskosi julki ja annan Jumalan tehdä työtään elämässäsi.
Kiitos, että liityitte seuraamme ja toivottavasti tapaamme taas pian!
Joyce Meyerin 4-osainen kirjasarja kertoo, mitä uskon tuominen julki -
tarkoittaa, ja miten vapautua huolen ja epäilyn vankilasta.
Opit, mikä on paras tapa tietää luottavansa Jumalaan.
Kun tilaat nämä kaksi kirjaa, saat kaupan päälle -
Mark Hankinsin kirjan "Uskon olemus".
Ota yhteyttä: www.joycemeyer.org
Eripura ympäröi meitä.
Se voi estää sinua elämästä täyttä elämää.
Eikö olisi ihmeellistä, jos pääsi- sit eroon päivittäisistä riidoista?
Joyce Meyerin kirjan avulla löydät tien elämään ilman konflikteja.
"Elämä ilman konflikteja" ilmestyy pian.
Ensi kerralla ohjelmassa:
Opimme tuntemaan Jumalan vaikeina aikoina.
Saavutatte lopulta rauhan, joka ylittää ymmärryksen.
Saatte sanoin kuvaamattoman ilon.
Tämä seuraavalla kerralla Iloa arkeen -ohjelmassa.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 720A
Suomennos: Mervi Laiho